                                                                                                        

      A N E X A 
la Hotărârea CJBN nr. 17 / 2011
ACORD DE PARTENERIAT


Preambul:  


Având în vedere faptul că o societate prosperă se bazează pe promovarea unor principii sănătoase de viaţă, instituţiile şi autorităţile publice din România, în strânsă colaborare cu societatea civilă, consimt crearea unui parteneriat interinstituţional care să sprijine la nivel local acţiuni concrete şi susţinute, în vederea stopării şi inversarii tendinţei de creştere a supraponderalităţii şi obezităţii în rândul copiilor şi adolescenţilor din România până în anul 2020, prin promovarea unui stil de viaţă sănătos bazat pe o alimentatie echilibrată şi mişcare.


Potrivit Organizaţiei Mondiale a Sănătăţii, prevalenţa obezităţii s-a triplat în multe ţări europene începând mai ales din anii 1980. De asemenea şi obezitatea infantilă a devenit un motiv de ingrijorare. Obezitatea şi lipsa mişcării se află la originea unor serii de boli cronice care se manifestă de regulă la adulţi, cum ar fi: diabetul, anumite tipuri de cancer şi afecţiunile cardiace.

Statele membre UE cheltuiesc anual aproape 7% din bugetele naţionale alocate sănătăţii, pentru boli care pot fi asociate cu obezitatea. La aceste cheltuieli se adaugă costurile economice importante provocate de boală, excluderea socială şi moartea prematură. Tinerii supraponderali au tendinţa de a-şi conserva excesul de greutate pe parcursul întregii vieţi adulte şi au toate şansele să devină mai târziu obezi.

Stilul de viaţă este factorul determinant al acestor tendinţe, care reprezintă o numărătoare inversă ce pune în pericol sustenabilitatea sistemelor de sănătate din UE.

Obiectivul general al Acordului de parteneriat îl constituie dezvoltarea şi implementarea proiectului “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasa şi activitatea fizică în rândul copiilor şi adolescenţilor din România” iniţiat de Ministerul Sănătăţii cu finanţare din partea Guvernului Norvegian, precum şi elaborarea Planului Judeţean de Acţiune pentru anii 2011-2013 privind Alimentaţia Sănătoasă şi Activitatea Fizică, care va sta la baza dezvoltării ulterioare a unei strategii naţionale în domeniul alimentaţiei şi activităţii fizice.


Prin catalizarea proiectării şi implementării planurilor de acţiune la toate nivelurile, proiectul reprezintă punctul de plecare în dezvoltarea strategiilor guvernamentale locale, regionale şi naţionale reînnoite, în domeniul alimentaţiei sănătoase şi activităţii fizice corespunzătoare, care sunt în conformitate cu ultimele acţiuni dezvoltate la nivel european.


Proiectul a fost definit ca o necesitate de a creşte impactul politicilor de sănătate în domeniul prevenţiei primare, de a defini şi implementa politici de prevenţie primară bazate pe dovezi.

Părţile semnatare:

1. Consiliul Judeţean Bistriţa-Nãsãud, cu sediul în municipiul Bistriţa, reprezentat prin Liviu-Mihai Rusu în calitate de preşedinte;

2. Instituţia Prefectului Judeţului Bistriţa-Nãsaud, cu sediul în municipiul Bistriţa, reprezentată prin Florian Cristian Daniel, în calitate de prefect;
3. Direcţia de Sănătate Publică Bistriţa-Nãsãud, cu sediul în municipiul Bistriţa, reprezentată de Anca Andriţoiu, în calitate de director coordonator;

4. Inspectoratul Şcolar al Judeţului Bistriţa-Nãsãud , cu sediul în municipiul Bistriţa, reprezentat de Vasile Marc în calitate de inspector general;

5. Primăria Municipiului Bistriţa, cu sediul în municipiul Bistriţa, reprezentată de Ovidiu Creţu, în calitate de primar;

6. Direcţia Judeţeanã pentru Tineret şi Sport Bistriţa-Nãsãud , cu sediul în municipiul Bistriţa, reprezentată de Zanca Raul, în calitate de director coordonator;

7. Direcţia Sanitar Veterinară şi pentru Siguranţa Alimentelor Bistriţa-Nãsãud, cu

sediul în municipiul Bistriţa, reprezentată de Ioan Bogolin, în calitate de director coordonator;

8. Direcţia Generalã de Asistenţã Socialã şi Protecţia Copilului Bistriţa-Nãsãud  cu sediul în municipiul Bistriţa, reprezentată de Margit Moldovan, în calitate de director;
9. Asociaţia Ascendent Bistriţa,  cu sediul în municipiul Bistriţa, reprezentată de LUPU CARMEN, în calitate de preşedinte;
10. Fundaţia Culturalã Ethnos - Filiala Bistriţa,  cu sediul în municipiul Bistriţa, reprezentată de UIUIU ALEXANDRU, în calitate de preşedinte;
11. Centrul Judeţean de Asistenţã Psihopedagogicã Bistriţa-Nãsãud, cu sediul în municipiul Bistriţa, reprezentată de PAVELEA DANIEL, în calitate de coordonator;
12. Palatul Copiilor Bistriţa, cu sediul în municipiul Bistriţa, reprezentată de ŞUTEU SEVER, în calitate de director.

13. Agenţia de Protecţie a Mediului Bistriţa-Nãsãud, cu sediul în municipiul Bistriţa, reprezentată de MUREŞAN ŞTEFAN IOACHIM, în calitate de director executiv.

ART.1 Obligaţiile părţilor:

a. Fiecare parte va desemna o persoană care va participa şi va contribui la promovarea acţiunilor ce decurg din prezentul Acord şi le va sprijini în măsura atribuţiilor prevăzute de legislaţia în vigoare.

b. Părţile sprijină facilitatorul regional în activităţile / acţiunile specifice proiectului Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România” şi în cele ce decurg din prezentul Acord.

c. Părţile se informează reciproc privind activităţile pe care intenţionează să le desfăşoare; participă şi sprijină organizarea de evenimente (activităţi de instruire, conferinţe de presă, mese rotunde, conferinţe de specialitate din cadrul proiectului şi care decurg din prezentul acord).

d. Părţile facilitează comunicarea reciprocă şi diseminarea de informaţie la nivel instituţional şi populaţional (campanii de informare).

e. Părţile îşi unesc eforturile şi adoptă măsuri sinergice promovării şi implementării unor politici şi programe de educaţie pentru nutriţie sănătoasă şi activitate fizică , la nivel local şi nu numai.

f. Vor acţiona în sensul promovării în condiţii de reciprocitate a imaginii în cadrul activităţilor care fac obiectul prezentului acord de parteneriat.


ART.2 Acest Acord de parteneriat reprezintă angajamentul părţilor de a accepta responsabilitatea proiectării, implementării, monitorizării şi evaluării la nivel judeţean a unui plan de acţiune care să promoveze asigurarea unei sănătăţi optime a populatie prin abordarea preventivă a unui comportament nutriţional echilibrat, completat de exerciţiu fizic.


ART.3 Prezentul acord de parteneriat se stabileşte pe termen de 3 ani şi poate fi reînnoit cu acordul părţilor.


ART.4 Pe parcursul duratei de valabilitate, prevederile acordului pot fi modificate sau completate cu acordul părţilor, la initiativa uneia din părţile semnatare.


ART.5 Prezentul acord de parteneriat poate înceta :


- la expirarea perioadei de valabilitate;


- prin acordul de voinţă al partilor, cu cerere scrisă în termen de 30 zile de la notificarea părţii solicitante.


ART.6 Partile vor urmari permanent si evalua aplicarea prezentului acord putand sã convinã si asupra altor masuri necesare atingerii obiectivelor propuse.


ART.7 Prezentul acord de parteneriat a fost încheiat azi ......................... în ...... exemplare originale, câte unul pentru fiecare parte, cu intrarea în vigoare de la semnarea de către părţi.

PĂRŢI SEMNATARE:
CONSILIUL JUDEŢEAN BISTRIŢA-NÃSÃUD
INSTITUŢIA PREFECTULUI JUDEŢULUI BISTRIŢA-NÃSAUD 
DIRECŢIA DE SĂNĂTATE PUBLICĂ BISTRIŢA-NÃSÃUD
INSPECTORATUL ŞCOLAR AL JUDEŢULUI BISTRIŢA-NÃSÃUD
PRIMĂRIA MUNICIPIULUI BISTRIŢA
DIRECŢIA JUDEŢEANÃ PENTRU TINERET ŞI SPORT 
BISTRIŢA-NÃSÃUD 
DIRECŢIA SANITAR VETERINARĂ ŞI PENTRU 
SIGURANŢA ALIMENTELOR BISTRIŢA-NÃSÃUD
DIRECŢIA GENERALÃ DE ASISTENŢÃ SOCIALÃ ŞI 
PROTECŢIA COPILULUI BISTRIŢA-NÃSÃUD 
ASOCIAŢIA ASCENDENT BISTRIŢA
FUNDAŢIA CULTURALÃ ETHNOS - FILIALA BISTRIŢA
CENTRUL JUDEŢEAN DE ASISTENŢÃ PSIHOPEDAGOGICÃ BISTRIŢA-NÃSÃUD
PALATUL COPIILOR BISTRIŢA
AGENŢIA DE PROTECŢIE A MEDIULUI BISTRIŢA-NÃSÃUD
